দায়িত্বশীল সূত্র নিশ্চিত করেছে, নিয়োগ কমিটির আহ্বায়ক ও পূর্বাঞ্চল রেলওয়ের অতিরিক্ত সিওপিএস মো. রোকনুজ্জামান, চিফ পার্সোনাল অফিসার অজয় কুমার পোদ্দার, কমিটির সদস্য সচিব সিনিয়র পারসোনাল অফিসার শেখ কামালসহ কমিটির পাঁচ সদস্য এই চক্রে রয়েছেন। আর নিয়োগ প্রার্থীদের কাছ থেকে টাকা সংগ্রহ করে দিয়েছেন ওয়েলফেয়ার বিভাগের প্রধান সহকারী মামুন ও পাহাড়তলী অফিসের ট্রেন কন্ট্রোলার সাইদ হোসেন খোকন। এরমধ্যে মামুন উৎকোচের টাকা তুলেছেন রোকনুজ্জামানের হয়ে এবং অজয় কুমার পোদ্দার ও সাইদ হোসেন কমিটির সদস্য জাকির হোসেনের হয়ে কাজ করেছেন। চাকরির প্রার্থীর সঙ্গে যোগাযোগ এবং টাকা সংগ্রহ তাদের মাধ্যমে হয়েছে। সর্বোচ্চ ১৫ লাখ টাকা পর্যন্ত নেওয়া হয়েছে বলে অভিযোগ রয়েছে।